สวัสดีค่ะ คุณคือดิฉันมีเรื่องอยากสอบถามเกี่ยวกับประจำเดือนมาไม่ปกติ เดือนสุดท้ายที่ประจำเดือนมาคือวันที่ 30 กันยายน - 5 ตุลาคม ตามปกติ ประจำเดือนจะต้องมาอีกคือช่วงสิ้นเดือนตุลาคมไหมคะ แต่ตามที่บันทึกไว้ในแอพบอกว่าจะมา 30 ตุลาคม - 3 พฤศจิกายน แต่ประจำเดือนก็ไม่มาตามที่แอพบอกค่ะ เลยอยากปรึกษาคุณว่าประจำเดือนจะมาช่วงสิ้นเดือนพฤศจิกายนค่ะ ขอบล่วงหน้าสำหรับคำตอบนะคะ
สวัสดีค่ะ หากประจำเดือนล่าสุดมาวันที่ 30 ก.ย. ประจำเดือนในรอบต่อไป ก็น่าจะมาในช่วงวันที่ 30 ต.ค. เช่นกันค่ะ ดังนั้น หากจนถึงวันนี้ วันที่ 21 พ.ย. ยังไม่มีประจำเดือนมา ถือว่ามีอาการขาดประจำเดือน ซึ่งสาเหตุอาจเกิดจาก- การตั้งครรภ์- การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว- มีการเจ็บป่วยไม่สบายหากที่ผ่านมา ได้มีเพศสัมพันธ์ ก็ควรลองตรวจหาการตั้งครรภ์ดูก่อน หากตรวจไม่พบ หรือไม่ได้มีเพศสัมพันธ์ ก็ให้รอประจำเดือนต่อไปก่อน หากประจำเดือนยังคงไม่มานานเกิน 3 เดือน ก็ควรไปพบแพทย์เพื่อหาสาเหตุอื่นๆ เช่น มีภาวะไทรอยด์ฮอร์โมนผิดปกติ การผลิตฮอร์โมนของรังไข่ผิดปกติ มีพังผืดในมดลูก เป็นต้น